ai4bharat/Pralekha huggingface dataset:
వ్యవసాయ మంత్రిత్వ శాఖ
రైతులకు ఊరట కల్పించే చర్యలపై కేంద్ర మంత్రి శ్రీ నరేంద్ర సింగ్ తోమర్ అధ్యక్షతన రాష్ట్రాల వ్యవసాయ శాఖ మంత్రులతో సమీక్ష సమావేశం
కోవిడ్-19 వ్యాప్తి నేపథ్యంలోనూ వ్యవసాయ కార్యకలాపాల
కొనసాగింపులో రాష్ట్రాల చొరవను ప్రశంసించిన శ్రీ తోమర్;
వివిధ వ్యవసాయ, అనుబంధ కార్యకలాపాలకు మినహాయింపులపై
క్షేత్రస్థాయి సంస్థలకు అవగాహన కల్పించాలని రాష్ట్రాలకు సూచన;
ఖరీఫ్ సంసిద్ధతపై దృశ్య-శ్రవణ మాధ్యమం ద్వారా
ఏప్రిల్ 16న జాతీయ సదస్సు నిర్వహణ: శ్రీ తోమర్
కేంద్ర వ్యవసాయ-రైతు సంక్షేమ శాఖ మంత్రి శ్రీ నరేంద్ర సింగ్ తోమర్ నిన్న దృశ్య-శ్రవణ మాధ్యమం ద్వారా రాష్ట్రాల వ్యవసాయ శాఖ మంత్రులతో సమావేశం నిర్వహించారు. ఆ శాఖ సహాయమంత్రి శ్రీ పురుషోత్తం రూపాలతోపాటు వివిధ విభాగాల ఉన్నతాధికారులు కూడా ఇందులో పాల్గొన్నారు. ప్రధాన వ్యవసాయ కార్యకలాపాలు, పంటకోతలు, వ్యవసాయ మార్కెట్లు, టోకు మండీల నిర్వహణ, కనీస మద్దతు ధరతో ఉత్పత్తుల సేకరణ, రైతులకు విత్తనాలు-ఎరువులు, ఇతర సదుపాయాల అందుబాటు తదితర అంశాలపై ఈ సందర్భంగా చర్చించారు. కోవిడ్-19 ప్రపంచ మహమ్మారి సవాలు విసిరిన సమయంలోనూ వ్యవసాయ కార్యకలాపాలపై రాష్ట్రాలు చూపిన చొరవను కేంద్ర మంత్రి ప్రశంసించారు. దేశంలో ఖరీఫ్ సీజన్ సంసిద్ధతపై ఏప్రిల్ 16వ తేదీన జాతీయ సదస్సును దృశ్య-శ్రవణ మాధ్యమంద్వారా నిర్వహిస్తామని, అవసరమైన ఏర్పాట్లు చేసుకోవాలని కేంద్ర మంత్రి ప్రకటించారు. కేంద్రం ఇచ్చిన మినహాయింపులపై క్షేత్రస్థాయి సంస్థలకు అవగాహన కల్పించాలని రాష్ట్రాలను కోరారు. దిగ్బంధం నుంచి కేంద్రం మినహాయింపు ఇచ్చిన కార్యకలాపాలు కిందివిధంగా ఉన్నాయి:
- కనీస మద్దతుధర కార్యకలాపాలుసహా వ్యవసాయోత్పత్తుల సేకరణలోగల సంస్థలు;
- పొలాల్లో రైతులు, రైతు కూలీలు చేసుకునే వ్యవసాయ పనులు;
- వ్యవసాయ మార్కెట్ కమిటీలు లేదా రాష్ట్ర అనుమతిగల ‘మండీలు’,
- రాష్ట్ర/కేంద్రపాలిత ప్రభుత్వాల అనుమతితో రైతులు/సహకారసంఘాల నుంచి నేరుగా వ్యవసాయోత్పత్తులు కొనుగోలుచేసే ‘టోకు మండీలు’;
- విత్తనాలు, ఎరువులు, పురుగుమందుల తయారీ, ప్యాకేజింగ్ సంస్థలు; చిల్లర దుకాణాలు;
- వ్యవసాయ యంత్రాలు, పరికరాలు అద్దెకు ఇచ్చే కేంద్రాలు;
- రాష్ట్రంలో, రాష్ట్రాలమధ్య పంటకోతలుసహా ఇతర కార్యకలాపాలకు వాడే యంత్రాల సంచారం;
- శీతల-సాధారణ గిడ్డంగుల సేవలు; ఆహార ఉత్పత్తుల ప్యాకింగ్ సామగ్రి తయారీ సంస్థలు;
- నిత్యావసర వస్తు రవాణా;
- వ్యవసాయ యంత్రాలు, విడిభాగాల  విక్రయ దుకాణాలు;
- కార్మికుల గరిష్ఠ సంఖ్య 50 శాతం మించకుండా తేయాకు  పరిశ్రమ.
రాష్ట్రాలు తీసుకోవాల్సిన చర్యలు కింది విధంగా ఉన్నాయి:
- విత్తనాలు వేయడం, పంటకోతలు, ఉత్పత్తుల విక్రయాలుసహా వ్యవసాయ కార్యకలాపాలపై క్షేత్రస్థాయి సంస్థలకు అవగాహన కల్పన;
- మినహాయింపుగల కార్యకలాపాల సంబంధిత సంస్థల సిబ్బంది, యంత్రాలు, సామగ్రి ప్రయాణ-రవాణా తదితరాలకు సత్వర అనుమతుల మంజూరు;
- నిత్యావసరాల పంపిణీకి జాతీయ సరఫరా శృంఖలాలుగల కంపెనీలు/సంస్థలకు అనుమతి పత్రాలు, వాటి సిబ్బందికి అంతర్గతంగానే ప్రాంతీయ పాసుల జారీ అధికారం మంజూరు;
- ఈ మినహాయింపుల అమలులో భాగంగా సామాజిక దూరం, వ్యక్తిగత పరిశుభ్రత నిబంధనల తప్పనిసరి అమలు, అన్ని బహిరంగ ప్రదేశాల్లో ఇన్ఫెక్షన్ నిర్మూలన చర్యలు చేపట్టడం.
ఈ సంక్షోభ సమయంలో తలెత్తే సవాళ్లను ఎదుర్కొనడంలో పూర్తి సహాయ-సహకారాలు అందిస్తామని కేంద్రమంత్రి అన్ని రాష్ట్రాలకూ హామీ ఇచ్చారు. వ్యవసాయ రంగ కార్యకలాపాల విషయంలో కేంద్ర ప్రభుత్వ చర్యలను రాష్ట్రాల వ్యవసాయశాఖ మంత్రులు ఈ సందర్భంగా కొనియాడారు. సామాజిక దూరం, పరిశుభ్రత నిబంధనలను తూచా తప్పకుండా అమలు చేస్తామని వారు ప్రకటించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
కోవిడ్-19 మహమ్మారిపై పోరాటానికి అంతర్జాతీయ డిజిటల్ సమన్వయం సాధించాలని జి-20 డిజిటల్ మంత్రుల శిఖరాగ్రం పిలుపు
సమ్మిళిత, సుస్థిర అభివృద్ధి కారక ఆర్థిక వ్యవస్థలు, సమాజాల నిర్మాణం జి20 దేశాల బాధ్యత అని వక్కాణించిన భారత్
నెట్ వర్క్ అనుసంధానత, కమ్యూనికేషన్ మౌలిక వసతులు, అత్యంత సురక్షితమైన విధానాల ద్వారా వ్యక్తిగతం కాని డేటా మార్పిడి, ఆరోగ్య సంరక్షణకు డిజిటల్ పరిష్కారాల వినియోగం, సైబర్ భద్రత కలిగిన ప్రపంచం ఏర్పాటు, పటిష్ఠమైన వ్యాపార వాతావరణం కల్పన ఆధారిత చర్యల ద్వారా అంతర్జాతీయ శత్రువైన కోవిడ్-19ని దీటుగా ఎదుర్కొనేందుకు సమన్వయపూర్వకమైన అంతర్జాతీయ డిజిటల్ స్పందన వ్యవస్థ ఏర్పాటు చేయాలని జి-20 డిజిటల్ ఎకానమీ టాస్క్ ఫోర్స్ కు సంబంధించిన మంత్రులు పిలుపు ఇచ్చారు. కోవిడ్-19 మహమ్మారి విసిరిన సవాలుపై చర్చించి డిజిటల్ టెక్నాలజీల ఆధారంగా ప్రపంచస్థాయి సమన్వయ స్పందన సాధనకు మార్గాలు అన్వేషించడం లక్ష్యంగా జి-20 డిజిటల్ ఎకానమీ మంత్రుల అసాధారణ వర్చువల్ సమావేశం నిర్వహించారు. కేంద్ర న్యాయ వ్యవహారాలు; కమ్యూనికేషన్లు, ఎలక్ర్టానిక్స్, ఐటి శాఖల మంత్రి శ్రీ రవిశంకర్ ప్రసాద్ భారతదేశం తరఫున ప్రాతినిథ్యం వహించిన ఈ సమావేశంలో 19 ఇతర జి-20 దేశాలు, ఆహ్వానిత దేశాల డిజిటల్ మంత్రులు, అంతర్జాతీయ సంస్థల ప్రతినిధులు ఈ సమావేశంలో పాల్గొన్నారు.
ఆ మహమ్మారిని అదుపు చేయడానికి, ప్రజలను పరిరక్షించడానికి డిజిటల్ సాధనాల శక్తిని వినియోగించుకోవాలని జి-20 డిజిటల్ మంత్రులు ఒక అంగీకారానికి వచ్చారు. ఎలాంటి విపత్తులనైనా దీటుగా ఎదుర్కొనగల మరింత సమానత్వం, సమ్మిళితం, సుస్థిరతతో కూడిన ఆర్థిక వ్యవస్థలు, సమాజాల స్థాపనకు ప్రస్తుత సంక్షోభ సమయంలోను, భవిష్యత్తులోను కృషి చేయడం అందరి బాధ్యత అని శ్రీ రవిశంకర్ ప్రసాద్ నొక్కి చెప్పారు. ప్రధానమంత్రి శ్రీ నరేంద్రమోదీ నాయకత్వంలోని భారత ప్రభుత్వం ఈ వ్యాధి వ్యాప్తిని నిలువరించడానికి తీసుకున్న చర్యలను ప్రత్యేకంగా ప్రస్తావిస్తూ ప్రపంచం మొత్తం అనుసరించగల చక్కని రోడ్ మ్యాప్ ను కూడా ప్రధానమంత్రి ఆవిష్కరించినట్టు మంత్రి తెలిపారు. అదే సమయంలో కోవిడ్-19పై పోరాటం కొనసాగిస్తూనే ఆర్థిక వ్యవస్థను పునరుజ్జీవింపచేయడం కూడా అంతే ప్రధానమని ఆయన అన్నారు.
ప్రజల జీవనోపాధిపై ప్రభావం చూపగల, భిన్న రంగాల్లో వేగం పెంచే, సరఫరా వ్యవస్థను పటిష్ఠం చేసే, సైబర్ సురక్షిత ప్రపంచాన్ని నిర్మించగలిగే అప్లికేషన్లపై తదుపరి దశ డిజిటలైజేషన్ లో దృష్టి సారించాలని మంత్రి పిలుపు ఇచ్చారు. సామాజిక దూరం, సమానమైన దూరాన్ని పాటిస్తూ పని చేసే కార్మిక శక్తి, ప్రపంచ సరఫరాల వ్యవస్థ మారుతున్న స్వభావం అన్నింటికీ చక్కని పరిష్కారాలు అందించగల సొల్యూషన్లు సిద్ధం చేయడానికి అందరి మధ్య మరింత సమన్వయం అవసరమని ప్రస్తుత వాతావరణం నిరూపిస్తున్నదని జి-20 మంత్రులకు శ్రీ రవిశంకర్ ప్రసాద్ నివేదించారు. అంతర్జాతీయ మహమ్మారితో పోరాటం చేయడానికి పటిష్ఠమైన డిజిటల్ కార్యాచరణను సిద్ధం చేయాలని జి-20 దేశాలకు ఆయన పిలుపు ఇచ్చారు. అంతర్జాతీయ వ్యాపారాల కొనసాగింపునకు అవసరం అయిన పరిష్కారాలు చూపడంలో భారత ఐటి-ఐటిఇఎస్ పరిశ్రమ పాత్ర కీలకమని ఆయన నొక్కి చెప్పారు. ప్రస్తుత కల్లోలం కారణంగా దెబ్బ తిన్న ప్రపంచ సరఫరా వ్యవస్థకు లాభదాయకమైన గమ్యం గా భారత్ నిలుస్తుందని ఆయన భరోసా ఇచ్చారు.
(Visitor Counter : 153
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 184.40 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.41 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,84,40,26,555
|
|
అందుబాటులోని నిల్వలు
|
|
16,41,58,366
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 184.40 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16.41 కోట్లకుపైగా  నిల్వలు అందుబాటులో ఉన్నాయి.
ఆర్థిక మంత్రిత్వ శాఖ
ఎన్సిఆర్, హర్యానా, పశ్చిమ బెంగాల్ లో ఆదాయపు పన్ను శాఖ దాడులు : దిగుమతుల విలువను భారీగా తగ్గించి చూపినట్టు గుర్తింపు
ల్యాప్టాప్లు, మొబైల్ ఫోన్లు వాటి విడి భాగాలను దిగుమతి చేసుకుంటూ వ్యాపారం చేస్తున్న వ్యాపారిపై ఆదాయపు పన్ను శాఖ దాడులు నిర్వహించి సోదాలు చేపట్టింది . జాతీయ రాజధాని ప్రాంతం, హర్యానా మరియు పశ్చిమ బెంగాల్ లలో ఈ దాడులను 10.10.2021 న ప్రారంభించారు.
సదరు సంస్థ తానూ దిగుమతి చేసుకున్న వస్తువుల వివరాలను సక్రమంగా వెల్లడించలేదని, వీటి విలువను తక్కువ చేసే చూపించించిందని సోదాల్లో అధికారులు గుర్తించారు. దీనికి సంబందించిన పత్రాలను, డిజిటల్ సాక్ష్యాలను అధికారులు సేకరించి స్వాధీనం చేసుకున్నారు. రికార్డులలో చూపని లావాదేవీలకు సంబంధించిన పత్రాలను, లెక్కల్లో చూపని పెట్టుబడులను, బోగస్ రుణ పత్రాలు లాంటి అక్రమాలకు సంస్థ పాల్పడినట్టు అధికారుల సోదాల్లో వెల్లడయింది.
కస్టమ్స్ సుంకం నుంచి తప్పించుకునే ఉద్దేశ్యంతో మనుగడలో లేని సంస్థల పేరిట వస్తువులను దిగుమతి చేసుకుని వాటి విలువను తక్కువ చేసి చూపడం మరియు/ లేదా వాటి వివర్రాలను తప్పుగా ప్రకటిస్తూ సంస్థ అక్రమాలకు పాల్పడినట్టు అధికారుల సోదాలలో వెల్లడయింది. పోర్టు  లలో వీటికి క్లియరెన్స్ పొందిన వస్తువులను పుస్తకాల వెలుపల నగదుగా లావాదేవీలు పేరిట దేశంలోని అన్ని ప్రాంతాలలో సంస్థ సరఫరా చేస్తున్నట్టు అధికారులు గుర్తించారు. కలకత్తా పోర్ట్ లో ఒక కంటైనర్ ను పరిశీలించిన సమయంలో అధికారుల దృష్టికి ఈ అక్రమ వ్యాపార మార్గం వచ్చింది. ఈ కంటైనెర్ లో 'హెచ్ డి ఎం ఐ కేబుళ్లు వచ్చినట్టు బిల్ అఫ్ లాడింగ్ లో చూపించారు. దీని విలువను 3.8 లక్షలుగా చూపించారు. అయితే, అనుమానంతో కంటైనర్ సీలును తొలిగించి పరిశీలించిన అధికారులు దీనిలో ఎక్కువ విలువ కలిగిన ల్యాప్టాప్లు, మొబైల్ ఫోన్లు వంటి వస్తువులను కనుగొన్నారు. వీటి విలువ 64 కోట్ల రూపాయల వరకు ఉంటుంది.
హవాలా రూపంలో ఇలా తక్కువ విలువ చూపి దిగుమతి చేసుకున్న వస్తువులకు చెల్లింపులు చేసినట్టు అధికారుల సోదాలు, పరిశీలనలో వెల్లడయింది. ఇటువంటి అక్రమ పద్దతులను అనుసరిస్తూ సంస్థ వ్యాపార లావాదేవీలను నిర్వహిస్తున్నట్టు అధికారులు గుర్తించారు.
గత మూడు సంవత్సరాలుగా సంస్థ మనుగడలో లేని సంస్థల పేరుతో పోర్టు ద్వారా దాదాపు 20 కోట్ల రూపాయల విలువ చేసే వస్తువులను దిగుమతి చేసుకుందని అధికారులు గుర్తించారు. అయితే, భారీగా విలువను తక్కువ చేసి చూపించడం వల్ల దిగుమతి చేసుకున్న వస్తువుల వాస్తవ విలువ 2000 కోట్ల రూపాయల వారు ఉంటుందని అధికారులు అనుమానిస్తున్నారు.
అక్రమ విధానాలు అనుసరించి సంపాదించిన ఆదాయాన్ని ఎక్కువ విలువ కలిగిన ఆస్తుల కొనుగోలు , విదేశీ బ్యాంకుల్లో డిపాజిట్లు చేయడానికి, అద్దెల రూపంలో వచ్చిన ఆదాయంగా సంస్థ చూపించింది.
కేసులో ఆదాయం పన్ను శాఖ అధికారుల దర్యాప్తు కొనసాగుతోంది.
సాంఘిక న్యాయం, మరియు సాధికారత మంత్రిత్వ శాఖ
కేంద్ర ప్రాయోజిత పథకం పోస్ట్ మెట్రిక్ స్కాలర్షిప్ కింద మధ్యప్రదేశ్కు చెందిన ఓబీసి విద్యార్థులకు 2020-21 సంవత్సరపు కేంద్ర ప్రభుత్వ సాయం విడుదల
కేంద్రం ప్రాయోజిత పథకం పోస్ట్ మెట్రిక్ స్కాలర్షిప్ కింద మధ్యప్రదేశ్ రాష్ట్రానికి చెందిన ఓబీసి విద్యార్థులకు, 2020-21 సంవత్సరానికి గాను రూ ముప్పై తొమ్మిది కోట్లు ఎనభై ఆరు లక్షల
మేర సహాయాన్ని విడుదల చేసింది. అంతకుముందు కేంద్రం జూన్ 12, 2020న తాత్కాలిక ప్రాతిపదికన మధ్యప్రదేశ్ రాష్ట్ర ప్రభుత్వానికి రూ.ఇరవై కోట్ల సహాయాన్ని విడుదల చేసింది. 22 సెప్టెంబర్, 2020న కేంద్రం నుంచి రూ.పంతొమ్మిది కోట్ల ఎనభై ఆరు లక్షల సొమ్ము ప్రభుత్వానికి విడుదలయింది. దీంతో 2020-21 సంవత్సరంలో ఖర్చు కోసం మొత్తం రూ.డెబ్బై తొమ్మిది కోట్ల డెబ్బై రెండు లక్షలు  మేర సొమ్ము మధ్య ప్రదేశ్ ప్రభుత్వానికి అందుబాటులోకి వచ్చింది. భారత ప్రభుత్వ నిర్ణయం ప్రకారం.. ఎంపిక చేసిన లబ్ధిదారులైన విద్యార్థులకు చెల్లించాల్సిన స్కాలర్షిప్ మొత్తాన్ని డీబీటీ విధానం ద్వారా మాత్రమే పంపిణీ చేస్తారు. నగదు చెక్ల ద్వారా, ఇతర పంపిణీ విధానాలు ఏమాత్రం ఆమోదయోగ్యం కాదు.
ఆరోగ్య, కుటుంబ సంక్షేమ మంత్రిత్వ శాఖ
నర్సింగ్ సిబ్బంది సంఖ్య పెంచేందుకు చర్యలు
ఇండియన్ నర్సింగ్ కౌన్సిల్ రికార్డుల ప్రకారం దేశంలో దాదాపు 33.41 లక్షల మంది నర్సింగ్ సిబ్బంది నమోదై ఉన్నారు. దీని ప్రకారం జనాభా నిష్పత్తిలో 1000 మంది జనాభాకు 1.96 మంది నర్సులు ఉన్నారు. దేశంలో నర్సింగ్ మ్యాన్పవర్ను పెంచడానికి తీసుకున్న కొన్ని చురుకైన చర్యలు క్రింది విధంగా ఉన్నాయి: -
- స్కూల్/కాలేజ్ ఆఫ్ నర్సింగ్ మరియు హాస్టల్ కోసం భవనం నిర్మించడానికి స్థలం అవసరం సడలించబడింది.
- కొండ ప్రాంతాలు మరియు గిరిజన ప్రాంతాలకు 100 పడకల పేరెంట్ హాస్పిటల్ అవసరాన్ని సడలించారు.
- ఎం.ఎస్సీ ప్రోగ్రామ్ కోసం విద్యార్థి ఉపాధ్యాయుల నిష్పత్తి 1:5 నుండి 1:10కి సడలించబడింది
- నర్సింగ్ ఇన్స్టిట్యూషన్లలో విద్యార్థి రోగుల నిష్పత్తి 1:5 నుండి 1:3కి సడలించబడింది
- నర్సింగ్ కాలేజీకి గరిష్టంగా 100 సీట్లు 300 పడకలతో మాతృ ఆసుపత్రులను కలిగి ఉన్న వారికి మెడికల్ కాలేజీని పట్టుబట్టకుండా ఇవ్వబడుతుంది.
- పాఠశాల నుండి ఆసుపత్రికి దూరం 15 కిమీ నుండి 30 కిమీకి సడలించబడింది. అయితే, కొండ మరియు గిరిజన ప్రాంతాలకు గరిష్ట దూరం 50 కి.మీ.
- డిప్లొమా మరియు డిగ్రీ కోసం ప్రవేశానికి అర్హత ప్రమాణాలు అంటే  సడలించబడ్డాయి.
- ఎం.ఎస్సీ కోర్సు ప్రారంభానికి సడలింపు. సూపర్ స్పెషాలిటీ హాస్పిటల్ అండర్ గ్రాడ్యుయేట్ ప్రోగ్రామ్ లేకుండా ఎం.ఎస్సీ ను ప్రారంభించవచ్చు.
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ ఈరోజు రాజ్యసభలో లిఖితపూర్వక సమాధానంలో ఈ విషయాన్ని తెలిపారు.
మానవ వనరుల అభివృద్ధి మంత్రిత్వ శాఖ
జెఇఇ , నీట్ పరీక్షలకు తయారవుతున్న విద్యార్థుల్లో ప్రాచుర్యం పొందిన నేషనల్ టెస్టింగ్ ఏజెన్సీ రూపొందించిన జాతీయ పరీక్షల యాప్ అభ్యాస్
జెయియి , నీట్ పరీక్షలకు నేషనల్ టెస్టింగ్ ఏజెన్సీ రూపొందించిన నేషనల్ టెస్ట్ అభ్యాస్ యాప్ విద్యార్థుల్లో బహుళ ప్రాచుర్యం పొందిందని, ఆ యాప్ ఆవిష్కరించిన 72 గంటల్లోనే రెండు లక్షల మంది విద్యార్థులు యాప్ డౌన్ లోడ్ చేసుకున్నారని కేంద్ర మానవ వనరుల శాఖ మంత్రి శ్రీ రమేశ్ పోఖ్రియాల్ “నిశాంక్” చెప్పారు. 80 వేల మందికి పైగా విద్యార్థులకు జెయియి , నీట్ టెస్ట్ నిర్వహించినట్టు ఆయన తెలిపారు. విద్యార్థులకు ఉదయం 10 నుంచి 12 గంటల మధ్య కాలంలో గరిష్ఠంగా మాక్ టెస్ట్ నిర్వహించారని ఆయన చెప్పారు.
ప్రతీ ఏటా భారీ సంఖ్యలో విద్యార్థులు జెయియి , నీట్ పరీక్షలు, ఇతర పోటీ పరీక్షల్లో పాల్గొంటారని, కాని వారిలో ఎక్కువ మందికి ప్రయివేటు కోచింగ్ ఇన్ స్టిట్యూట్లకు వెళ్లగల స్తోమత ఉండదని ఆ యాప్ వివరాలు ప్రకటిస్తూ ఆయన చెప్పారు. అలాంటి వారి కోసం వారు పరీక్షలకు సిద్ధం అయ్యేలా చేసేందుకు ఎన్ టిఏ ఈ యాప్ ను ప్రారంభించిందని ఆయన వెల్లడించారు.
ఈ యాప్ ద్వారా పరీక్ష మూడు గంటల వ్యవధిలో పూర్తవుతుందని, యాప్ డౌన్ లోడ్ చేసుకున్న అనంతరం విద్యార్థులు పరీక్షకు హాజరయ్యేందుకు ఏ సమయం అయినా ఎంచుకోవచ్చునని ఆయన వివరించారు. ఈ టెస్ట్ తీసుకునేందుకు విద్యార్థులకు ఇంటర్నెట్ కనెక్షన్ కూడా ఉండాల్సిన అవసరం లేదని ఆయన చెప్పారు.
ఈ యాప్ విడుదల చేయడంతో అత్యంత కీలకమైన పరీక్షలకు విద్యార్థులు తయారుకావడంలో సార్వత్రికత తీసుకురాగలిగిందని కేంద్రమంత్రి అన్నారు. దేశంలో అసాధారణమైన ఆరోగ్య అత్యవసర పరిస్థితి నెలకొన్న వాతావరణంలో విద్యార్థులు పరీక్షలకు తయారు కావడానికి ఈ యాప్ ఎంతో సహాయకారిగా ఉందని ఆయన చెప్పారు. ఈ యాప్ ద్వారా తక్షణం, వాస్తవిక ప్రాతిపదికన, పక్షపాత రహితమైన ఫలితాలు ప్రకటించగల ప్రపంచంలోనే అతి పెద్దదైన వర్చువల్ టెస్టింగ్ వ్యవస్థను అందుబాటులోకి తేవాలన్న లక్ష్యం నెరవేరిందని ఆయన తెలిపారు.
ఈ యాప్ ఆండ్రాయిడ్ ప్లాట్ ఫారంపై అందుబాటులో ఉన్నదని, త్వరలోనే ఐఓఎస్ కు కూడా అందుబాటులోకి వస్తుందని శ్రీ పోఖ్రియాల్ చెప్పారు. విద్యార్థులు గూగుల్ ప్లే స్టోర్స్ నుంచి ఈ యాప్ ను ఉచితంగా డౌన్ లోడ్ చేసుకోవచ్చునన్నారు. యాప్ పై అందుబాటులో ఉన్న టెస్ట్ రాసిన అనంతరం విద్యార్థులే తమంత తాముగా తమ ప్రిపరేషన్ ఏ స్థాయిలో ఉన్నది పరీక్షించుకోవచ్చునని, ప్రతీ ఒక్క ప్రశ్నకు వివరణతో కూడిన సమాధానాలు కూడా వారికి అందుబాటులోకి వస్తాయని ఆయన వివరించారు. పరీక్షలకు హాజరవుతున్న విద్యార్థులందరికీ ఆయన శుభాకాంక్షలు తెలియచేశారు.
ఆరోగ్య, కుటుంబ సంక్షేమ మంత్రిత్వ శాఖ
92 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 59.48 లక్షలకుపైగా టీకాలు నిర్వహణ
97.94 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 18,833 కొత్త కేసులు నమోదు
మొత్తం కేసుల్లో క్రియాశీల కేసులు  0.73 శాతం
వారపు పాజిటివిటీ రేటు  గత 103 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 92 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 59,48,360 డోసులతో కలిపి, మొత్తంగా 92 కోట్ల డోసులను  టీకా కార్యక్రమం అధిగమించింది. 89,35,354 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,74,287
|
|
రెండో డోసు
|
|
89,58,559
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,56,341
|
|
రెండో డోసు
|
|
1,51,75,327
|
|
18-44 ఏళ్ల వారు
|
|
మొదటి డోసు
|
|
37,28,82,633
|
|
రెండో డోసు
|
|
9,25,66,106
|
|
45-59 ఏళ్ల వారు
|
|
మొదటి డోసు
|
|
16,26,25,090
|
|
రెండో డోసు
|
|
7,99,44,079
|
|
60 ఏళ్లు పైబడినవారు
|
|
మొదటి డోసు
|
|
10,30,08,128
|
|
రెండో డోసు
|
|
5,78,74,855
|
|
మొత్తం
|
|
92,17,65,405
గత 24 గంటల్లో 24,770 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,31,75,656 కు పెరిగింది.
దేశవ్యాప్త రికవరీ రేటు 97.94 శాతానికి చేరింది. 2020 మార్చి నుంచి చూస్తే ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 101వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 18,833 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 2,46,687. ఇది 203 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.73 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,09,825 పరీక్షలు చేశారు. దేశవ్యాప్తంగా ఇప్పటివరకు 57.68 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.68 శాతంగా ఉంది. గత 103 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.34 శాతంగా ఉంది. రోజువారీ పాజిటివిటీ రేటు గత 37 రోజులుగా 3 శాతం కంటే తక్కువగా, 120 రోజులుగా 5 శాతం కంటే తక్కువగా నమోదవుతోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
గ్లోబల్ బెంచ్మార్క్లను సెట్ చేస్తున్న భారతదేశ స్టార్టప్లు
కేంద్ర సైన్స్ & టెక్నాలజీ సహాయ మంత్రి ; ఎర్త్ సైన్సెన్స్ సహాయ మంత్రి ;ఎంఓఎస్ పిఎంఓ, పర్సనల్, పబ్లిక్ గ్రీవెన్స్, పెన్షన్స్, అటామిక్ ఎనర్జీ మరియు స్పేస్ డాక్టర్ జితేంద్ర సింగ్ మాట్లాడుతూ..ఈ రోజు భారతదేశ స్టార్టప్లు మరియు ఆర్ అండ్ డి ఫలితాలు ప్రపంచ ప్రమాణాలను నిర్దేశిస్తున్నాయని అలాగే ప్రపంచంతో సమానంగా ఉన్నాయని చెప్పారు. ప్రధాన మంత్రి శ్రీ నరేంద్ర మోదీ ఆధ్వర్యంలో భారతదేశ స్టార్టప్ పర్యావరణ వ్యవస్థ ప్రపంచంలోనే # గ్లోబల్ ర్యాంకింగ్ను సాధించిందని తెలిపారు.
న్యూఢిల్లీలో శ్రీ పద్మావతి వేంకటేశ్వర ఫౌండేషన్ ఏర్పాటు చేసిన శ్రీరామకృష్ణ పరమహంస గ్రాంట్స్ అవార్డు వేడుకలో డాక్టర్ జితేంద్ర సింగ్ ప్రసంగించారు.
సమిష్టి ప్రయత్నాల ప్రయోజనాలను పొందేందుకు అకాడెమియా, స్టార్టప్లు, పరిశోధనా సంస్థలు మరియు పరిశ్రమల వంటి అన్ని వాటాదారుల మధ్య సమన్వయాన్ని పెంపొందించాలని మంత్రి పిలుపునిచ్చారు.
శాస్త్రీయ పరిశోధన మరియు అభివృద్ధిలో భారతదేశం ముందుండాల్సిన అవసరం ఉందని మంత్రి అన్నారు. ప్రభుత్వం 2025 నాటికి టీబీ రహిత భారత్ లక్ష్యాన్ని నిర్దేశించింది. కోవిడ్ మహమ్మారి సమయంలో బయోటెక్నాలజీ విభాగం ప్రపంచంలోనే మొట్టమొదటి డిఎన్ఏ ఆధారిత వ్యాక్సిన్ను తయారు చేసింది.
గత మూడు నుండి ఐదు దశాబ్దాలలో భారతదేశం అంటువ్యాధి నుండి నాన్ కమ్యూనికేబుల్ వ్యాధులకు మారిందని అన్నారు. "గర్భధారణ సమయంలో మధుమేహం నిర్వహణ డబ్ల్యూహెచ్ఓ మార్గదర్శకాలు ఒక సమూహంచే రూపొందించబడ్డాయి"అని డాక్టర్ జితేంద్ర సింగ్ వ్యాఖ్యానించారు.
వర్ధమాన శాస్త్రవేత్తలకు గుర్తింపు ఇచ్చినందుకు శ్రీ పద్మావతి వేంకటేశ్వర ఫౌండేషన్ను అభినందిస్తూ పాశ్చాత్య దేశాలకు భిన్నంగా దాతృత్వ సంస్కృతి భారతదేశంలో ఇంకా పుంజుకోలేదని డాక్టర్ జితేంద్ర సింగ్ చెప్పారు. ప్రభుత్వ ప్రయత్నాలను రెట్టింపు చేయడానికి ఆర్ అండ్ డిలో మరింత ప్రైవేట్ భాగస్వామ్యాన్ని కూడా ఆయన సూచించారు.
విశిష్ట వృత్తిదారులు సమాజానికి తిరిగి అందించడం సమాజానికి కొంత ప్రయోజనం చేకూర్చడానికి మించిన గొప్ప పని లేదని మంత్రి అన్నారు.
ఈ సందర్భంగా డాక్టర్ జితేంద్ర సింగ్ బయోమెడికల్ సైన్సెస్ అండ్ అగ్రికల్చరల్ సైన్సెస్లో పరమహంస గ్రాంట్స్ అవార్డులను ప్రదానం చేశారు.
అంతరిక్ష విభాగం
ఉపగ్రహాల నిర్మాణం & సంబంధిత కార్యకలాపాల్లో ప్రభుత్వ మార్గంలో మాత్రమే ప్రస్తుతం 100% ఎఫ్డీఐని అనుమతిస్తున్నాం - కేంద్ర మంత్రి డా.జితేంద్ర సింగ్
అంతరిక్ష రంగంలో, ఉపగ్రహాల నిర్మాణం & సంబంధిత కార్యకలాపాల్లో ప్రభుత్వ మార్గంలో మాత్రమే ప్రస్తుతం 100% విదేశీ ప్రత్యక్ష పెట్టుబడులను  అనుమతిస్తున్నట్లు కేంద్ర అణుశక్తి, అంతరిక్ష శాఖ సహాయ మంత్రి  డా.జితేంద్ర సింగ్ చెప్పారు.
అంతరిక్ష కార్యకలాపాల నియంత్రణ, ప్రోత్సాహక సంస్థ అయిన 'ఇండియన్ నేషనల్ స్పేస్ ప్రమోషన్ అండ్ ఆథరైజేషన్ సెంటర్' , ప్రస్తుతం ప్రభుత్వ పరిశీలనలో ఉన్న ఎఫ్డీఐ విధానం సవరణలో పాలుపంచుకుంటున్నట్లు రాజ్యసభలో చేసిన ప్రకటనలో కేంద్ర మంత్రి తెలిపారు.
సవరించిన ఎఫ్డీఐ విధానాన్ని కేంద్ర ప్రభుత్వం ఆమోదించిన తర్వాత, విదేశీ ప్రత్యక్ష పెట్టుబడులను సరైన మార్గంలో ఆకర్షించడంలో ఇన్-స్పేస్ పాత్ర పెరుగుతుంది.
వ్యవసాయ మంత్రిత్వ శాఖ
ఆహారం మరియు పోషకాహార భద్రత కోసం వ్యవసాయ జీవవైవిధ్యాన్ని బలోపేతం చేయడానికి బ్రిక్స్ భాగస్వామ్యం
వ్యవసాయంపై బ్రిక్స్ వర్కింగ్ గ్రూప్ సమావేశం జరిగింది
2021 బ్రిక్స్ సమావేశాలకు భారతదేశం ఆతిథ్యం ఇచ్చింది
బ్రిక్స్ వ్యవసాయ మంత్రుల పదకొండవ సమావేశం ఉమ్మడి ప్రకటనపై చర్చించారు
ఫెడరేటివ్ రిపబ్లిక్ ఆఫ్ బ్రెజిల్, ది రష్యన్ ఫెడరేషన్, ది పీపుల్స్ రిపబ్లిక్ ఆఫ్ చైనా, రిపబ్లిక్ ఆప్ సౌత్ఆఫ్రికా దేశాల వ్యవసాయ మంత్రులు ‘ఆహారం మరియు పోషకాహార భద్రత కోసం వ్యవసాయ జీవవైవిధ్యాన్ని బలోపేతం చేయడానికి బ్రిక్స్ భాగస్వామ్యం’ అనే అంశంపై విస్తృతంగా చర్చించారు.
(2030 నాటికి ఆకలి మరియు పేదరికాన్ని నిర్మూలించడానికి, సుస్థిర అభివృద్ధి సాధించడంలో సహాయ పడడానికి బ్రిక్ దేశాలు ప్రముఖ పాత్ర పోషిస్తున్నాయని సుస్థిర అభివృద్ధి కోసం ఐక్యరాజ్యసమితి ప్రకటించిన 2030 ఎజెండా పేర్కొంది. బ్రిక్స్ దేశాల్లో మెరుగైన వ్యవసాయ పరిశోధన కేంద్రాలు, పరిజ్ఞానాన్ని పుంచుకోవలసిన అవసరం, మెరుగైన ఉత్పాదకత కోసం సాంకేతిక పరిజ్ఞానాన్ని ల్యాబ్ నుంచి ల్యాండ్కు బదిలీ చేయడం.. ప్రత్యేకించి తీవ్రమైన వాతావరణ మార్పులు జరుతున్న పరిస్థితుల్లో వ్యవసాయ జీవవైవిధ్యాన్ని నిర్వహించడం, సుస్థిరాభివృద్ధికి సహజ వనరులను వినియోగించుకోవడం వంటివి గుర్తించబడ్డాయి.
బ్రిక్స్ వ్యవసాయ పరిశోధన, విస్తరణ, సాంకేతిక బదిలీ, శిక్షణ మరియు సామర్థ్య పెంపుదల రంగాలలో సహకారాన్ని ప్రోత్సహించడానికి భారతదేశం ద్వారా వ్యవసాయ పరిశోధన వేదిక అభివృద్ధి చేయబడింది. బ్రిక్స్ అగ్రికల్చర్ రీసెర్చ్ ప్లాట్ఫామ్ను క్రియాశీలంగా మార్చాలనే ఉద్దేశం మరియు ఉత్పత్తిదారులు, ప్రాసెస్ చేసేవారి అవసరాలను తీర్చడం కోసం వ్యవసాయ సాంకేతిక పరిజ్ఞానాల వినియోగాన్ని, అమలును మెరుగుపరచడానికి పరిశోధన సహకారాన్ని ప్రోత్సహించడం కూడా వ్యక్తీకరించబడింది.
బ్రిక్ దేశాల వ్యవసాయ సహకారం కోసం బ్రిక్స్ దేశాల కార్యచరణ ప్రణాళికపై పదకొండవ సమావేశంలో చేసిన ఉమ్మడి ప్రకటన గురించి.. బ్రిక్స్ వ్యవసాయ వేదికపైనా ఈ సమావేశంలో లోతుగా చర్చించారు.
బ్రిక్స్ దేశాల 2021 24 కార్యచరణ ప్రణాళికను ఈ బ్రిక్స్ వర్కింగ్ గ్రూప్ సమావేశం ఆమోదిస్తుంది.
న్యూఢిల్లీలోని సుష్మాస్వరాజ్ భవన్ లో ఆగస్టు 12, 13వ తేదీల్లో వర్చువల్ పద్ధతిలో జరిగిన బ్రిక్స్ దేశాల వర్కింగ్గ్రూప్ సమావేశానికి కేంద్ర వ్యవసాయ మరియు రైతు సంక్షేమశాఖ కార్యదర్శి సంజయ్ అగర్వాల్, కేంద్ర వ్యవసాయ మరియు రైతు సంక్షేమశాఖ అదనపు కార్యదర్శి అభిలాక్ష లిఖి, కేంద్ర వ్యవసాయ మరియు రైతు సంక్షేమశాఖ సంయుక్త కార్యదర్శి అలక్నందా దయాళ్ హాజరయ్యారు.
మంత్రిమండలి
ఫైన్ టెక్పై సంయుక్త కార్యాచరణ బృందం ఏర్పాటుకు ఇండియా , సింగపూర్ల మధ్య కుదిరిన అవగాహనా ఒప్పందానికి కేంద్ర కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, ఫైన్టెక్కు సంబంధించి 2018 జూన్లో ఇండియా -సింగపూర్ల మధ్య సంతకాలు జరిగిన అవగాహనా ఒప్పందానికి వెనుకటి తేదీ నుంచి అమలులోకి వచ్చే విధంగా ఆమోదం తెలిపింది.
ప్రయోజనాలుః
.
ఫైన్ టెక్ విషయంలో పరస్పర సహకారానికి సంబంధించి ఇండియా, సింగపూర్లమధ్య ఒక సంయుక్త కార్యాచరణ బృందాన్ని ఏర్పాటు చేయడం జరిగింది. ఈ విషయంలో ఇండియా- సింగపూర్లమధ్య పరస్పర సహకారం రెండు దేశాలూ అప్లికేషన్ ప్రోగ్రామింగ్ ఇంటర్ఫేస్లకు, కంప్యూటర్ భద్రతకు సంబంధించిన రెగ్యులేటరీ శాండ్బాక్స్, డిజిటల్ నగదు బదలీలు, చెల్లింపుల భద్రతకు, ఎలక్ట్రానికి్ బదిలీలైన లకు సంబంధించి ఇంటిగ్రేషన్కు, యుపిఐ-ఫాస్ట్ పేమెంట్ అనుసంధానతకు, ఆసియా ప్రాంతంలో ఆధార్ శ్టాక్, ఈ కే.వై.సికి, నియంత్రణల విషయంలో పరస్పర సహకారానికి, ఆర్థిక మార్కెట్లకు సంబంధించిన పరిష్కారాలు, ఇన్సూరెన్స్ రంగం, కంప్యూటర్ భద్రతకు సంబంధించి శాండ్ బాక్స్ నమూనాలకు ప్రయోజనకరంగా ఉంటుంది.
సంయుక్త కార్యాచరణ బృందం పరిశీలనకు నివేదించిన అంశాలుః
రెగ్యులేటరీ అనుసంధానతనను మెరుగుపరిచేందుకు ఇరు దేశాలు అనుసరిస్తున్న మెరుగైన విధానాలను ఇచ్చిపుచ్చుకోవడం
1) ఫైన్టెక్కు సంబంధించి విధానాలు, రెగ్యులేషన్ల సంబంధిత అనుభవాలను పరస్పరం ఇచ్చిపుచ్చుకోవడాన్ని ప్రోత్సహించడం.
2)ఫైన్టెక్ సంస్థలు, వ్యవస్తలు వివక్షారహిత విదానంలో డాటాను వాడుకునేందుకు తగిన ప్రమాణాలను రూపొందించడానికి ప్రోత్సహించడం
3) సైబర్ భద్రత, ఆర్థిక మోసాలు తదితరాలు , కొత్త కొత్త ముప్పులను ఎదుర్కోవడానికి సంబంధించి రెగ్యులేటరీ సంస్థలలో సంబంధిత అధికారుల సామర్థ్యాల పెంపు
II. పరస్పర సహకారానికి ప్రోత్సాహం
ఇండియా,సింగపూర్లలోని సాంకేతిక పరిజ్ఞాన పరిశ్రమ మధ్య పరస్పర సహకారాన్ని ప్రోత్సహించేందుకు వీలుగా
1.వివిధ సంస్థలు ఫైన్టెక్ రంగానికి మధ్య సహకారాన్ని ప్రోత్సహించడం,
2.వ్యాపార, ఆర్థిక రంగానికి సంబంధించి ఫైన్టెక్ పరిష్కారాల అభివృద్ధికి ప్రోత్సాహం
3.ఇరుదేశాలకు సంబంధించిన వివిధ విధానాలకు అనుగుణంగా ఫైన్టెక్ రంగంలో ఇండియా, సింగపూర్లు స్టార్టప్ లప్రతిభ, ఎంటర్ప్రెన్యుయర్షిప్లలో కోలాబరేషన్ను ప్రోత్సహించడం
III.
అంతర్జాతీయ ప్రమాణాల అభివృద్ధిః
 ఇండియా, సింగపూర్లలోని పబ్లిక్ సిస్టమ్లలో ఇరు పక్షాలూ వాడేందుకు వీలు కల్పించే ఎపిఐ ల విషయంలో తగిన ప్రమాణాలు రూపొందించడానికి, అప్లికేషన్ ప్రోగ్రామింగ్ ఇంటర్ఫేస్కు సంబంధించి అంతర్జాతీయ నమూనా తీసుకువచ్చేందుకు ప్రోత్సహించడం అనేది,
1) డిజిటల్ గుర్తింపు వాడే వారి ఈ కెవైసి, ని దేశం వెలుపలా గుర్తింపునకు వీలు కల్పించడానికి వీలు కల్పిస్తుంది
2)యూనిఫైడ్ పేమెంట్ ఇంటర్ఫేస్  ఫాస్ట్ అండ్ సెక్యూర్ ట్రాన్స్ఫర్  డిజిటల్ ఫండ్ ట్రాన్స్ఫర్ ప్లాట్ఫారమ్ల పేమెంట్ అనుసంధానతకు వీలు కల్పించడంలో పరస్పసర సహకారం అందించడానికి అవకాశం కల్పిస్తుంది.
3)నేషనల్ పేమెంట్స్ కార్పొరేషన్ ఆప్ ఇండియా, నెట్వర్క్ ఫర్ ఎలక్ట్రానిక్ ట్రాన్స్ఫర్స్  పేమెంట్ నెట్వర్క్ల మధ్య అనుసంధానతల ద్వారా రూపే క్రెడిట్, డెబిట్ కార్డుల విషయంలో పరస్పర అనుభవాలను గ్రహించడానికి వీలు కల్పిస్తుంది.
4) డిపిఐ, తక్షణ ప్రతిస్పందన  కోడ్ ఆధారిత చెల్లింపు అంగీకారానికి ఇది వీలు కల్పిస్తుంది.
5)సరిహద్దులకు ఆవల కూడా ఈ -సైన్ ద్వారా డిజిటల్ సంతకం వాడేందుకు వీలు కల్పించడం
బి) ఇండియా-సింగపూర్ల మధ్య పరస్పర సహకారాన్ని ఈ కింది రంగాలలో ప్రోత్సహిస్తారు.
1) డిజిటల్ గవర్నెన్స్
2) ఆర్థిక సమ్మిళతత్వం
3) ఏసియాన్ ఫైనాన్షియల్ ఇన్నొవేషన్ నెట్వర్క్  ఆజెండాలో భాగస్వామ్యం